钦定古今图书集成/历象汇编/岁功典/第078卷 > 摸鱼儿〈重九〉 徐一初
## 钦定古今图书集成/历象汇编/岁功典/第078卷 > 摸鱼儿〈重九〉 徐一初

对茱萸、一年一度。龙山今在何处。参军莫道无勋业，
消得从容尊俎。君看取，破帽飘零，也得传千古。当年
幕府。知多少时流，等闲收拾，有个客如许。　追往事，
满目山河晋土。征鸿又过边羽。登临莫上高层望，怕
见故宫禾黍。觞绿醑。浇万斛牢愁，泪阁新亭雨。黄花
无语。毕竟是，西风披拂，犹识旧游侣。